ئیدی قازانج و بهرژهوهندیی گشتی گرینگ نییه بهلایانهوه و لهبیریشیان کردووه، تهنانهت ئاوڕێکیش له داهاتوو نادهنهوهو تهنها به دوای بردنی خهلهیهکن لهو خهرمانه. چونکه ئهو سێ تایبهتمهندییه که بریتین له "زانایی، بوێری و باوڕ" دهبێ ههر خهباتگێڕێکی راستهقینهش ههیبێ، ئهمان نیانهو ههموو کاتیش پرسوونان.
مهخابن ئهم شێوه بیرکردنهوهو ههڵسووکهوته بووهته کولتوور و فهرههنگ لهم وڵاتهداو وهکوو دومهڵێکی لێ هاتووه که به هیچ ئانتیبیووتیکێکیش چاک نابێت و ئهمهش نیشانه له عهقڵییهتێکی نادروست و لاوازی ئهۆ ئۆپۆزیسیۆنه دهدا.
بۆیه، هیچ کات ئاڵوگۆڕێکی بنهڕهتی له ئێرانێدا نههاتووهته ئاراوهو زۆرتری ئهو رووداوانهش که به نێوی ئاڵوگۆڕ بۆ هێنانهدی دیموکراسی کراوه، شتێکی رواڵهتی و لاوهکی بووه، چوونکه ئهگهر به شێوهیهکی خێرا سهیری رابردوو ئێستای ئێران بکهین دهبینین که بهشێکی زۆر لهوانه که دهسهڵاتیان به دهستهوه بووهو ههیه، پێشتر ئۆپۆزیسیۆن بوونهو ناڕهزایهتیان بهرانبهر به سیستمه حکومهتیه یهک له دوای یهکهکان دهربڕیوه بهڵام پاش به دهستهوهگرتنی دهسهڵات له لایهن ئهم کهسانهوه بۆ خۆیان بوونه به مهزنترین و سهرهڕۆترین دیکتاتۆره ملهوڕهکان .
بهم پێیه بهو ئاکامه دهگهین که بهڕاستی له ناخ و وجوودی ئهو بهناو ئۆپۆزیسیۆنهی ئێرانێدا ههزاران "عهلی خامنهیی" و "خومهینیی" و "پههلهوی" نوستووه، بهس دهرفهتیان بۆ ناێته پێشێ که بێنه مهیدان و وهکوو وان دهستبکهن به زوڵم و زۆر و چهوساندنهوه.
ههروهها به شێوهیهکی راشکاوانه دهبێ بڵێین که ئهم جۆره عهقڵییهته باروودۆخێکی له ئێرانێدا پێکهێناوه که بووهته هۆی ئهوهی که ژیانی خهڵک له گێژاوێکی پڕ له کێشه کۆمهڵایهتیهکاندا خهرێکی نوقمبوونهو رێگای قوتاربوونیش پهیدا ناکات و ههرچی کاتیش تێپهڕ دهبێ له ههڵدێرو لهنێوچوون نێزیکتر دهبێتهوه.
چوونکه خهڵک چاک دهزانن که ئامانجی رێبهرایهتی ئۆپۆزیسیۆن له ههر کوێی ئهم دنیایهبێ، گۆڕینی دهسهڵاتی سیاسی و ئیداری وڵات و گۆڕینی سیستمی بهڕِێوهبهرایهتی وڵاته، ئهویش بۆ باشتربوونی ژیانی خهڵکوو بهرهوپێشچوونی وڵاتهکهیان، بهڵام بهداخهوه له ئێراندا تهنیاوتهنیا مهبهستی رێبهرایهتی ئهۆ ئۆپۆزیسیۆنه گۆڕینی "ئیکس"و هێنانه گۆڕی "ئیگریگه"و جێگیر کردنی سیستمی تهقلیدوو لاسای کردنهوه له نێو خهڵک، له جیاتی فهرههنگی لێکۆلینهوهو وردبوونهوهو پرسیار کردن.
ههر بۆیه زوڵم و زۆر و چهوساندنهوهش ههمیشه لهم وڵاتهدا دووپات دهبێتهوه و بێ دهرهتانیش باڵی بهسهر کۆمهڵگادا کێشاوهو وڵاتی خستووهته ناو پهلهقاژه.
ههروهها جێگای ئاماژهیه که ئهم شێوه بیرکردنهوه که دهبێته هۆی بهردهوامی سهرهڕۆی، کارێکی کردووه که نیشتمانهکهمان ههنووکه پهرۆش و نیگهران و حهپهساوه بێت و ترس و خۆفیشی ههبیت لهو داهاتووه تاڵه که چاوهڕێیهتی ...
email@example.com